Brandenburqlu Barbara (Bohemiya kraliçası)

Brandenburqlu Barbara (; ) — Bohemiya kraliçası.

Alman əsilli Hohenzollern sülaləsinə mənsub olub, Brandenburq elektoru III Albrextin qızıdır. 30 may 1464-cü ildə Ansbaxda dünyaya gəldi.

11 oktyabr 1472-ci ildə hələ 8 yaşında ikən Berlində 37 yaşlı Qloquv hersoqu XI Henriylə evləndirildi. Tamamilə siyasi məqsədlərlə baş tutan bu evlilikdən cütlüyün övladı olmadı. Evlilik sazişinə görə, hersoq varisi olmadan vəfat etdiyi halda bütün Qloquv mülkü Barabaraya qalacaqdı. Ancaq hersoqun vəfat etdiyi 1476-cı ildən etibarən bölgədə çaxnaşma yarandı.

Qızının taxt iddiasını gücləndirmək məqsədilə III Albrext onu Bohemiya kralı II Vladislavla evləndirdi. 20 avqust 1476-cı ildə baş tutan bu evlilik tamamilə formal xarakterli idi. Belə ki, siyasi səbəblərlə Barbara heç vaxt Bohemiyaya getmədi. Bu səbəblə varis sahibi olmaq istəyən II Vladislav bu evliliyi ləğv etmək niyyətinə düşdü. 1490-cı ildə bu evliliyin ləğv edildiyini elan edərək yenidən evləndi. Uzun danışıqların ardından cütlüyün nigahı 1500-cü ildə papa VI Aleksandr tərəfindən rəsmi şəkildə ləğv edildi.

Hər iki evliliyindən də övlad sahibi olmayan Barbara qalan həyatını Ansbaxda ailəsiylə yaşadı və 4 sentyabr 1515-ci ildə burada vəfat etdi.

 Mənbə 

 Ədəbiyyat 

 Karl Adolf Constantin von Höfler: Barbara, Markgräfin zu Brandenburg, verwittwete Herzogin in Schlesien, vermählte Königin von Böhmen, Verlobte Konrads Herrn zu Haydek: Ein deutsches Fürstenbild aus dem 15. Jahrhunderte, Selbstverlag, 1867
 Gustav Adolf Harald Stenzel: Geschichte des preussischen Staats: Vom jahre 1191 bis 1640, F. Perthes, 1830, S. 241 f.
 Julius von Minutoli: Das kaiserliche Buch des Markgrafen Albrecht Achilles, Schneider, 1850, S. 488 ff.